Alejandro Valverde

Alejandro Valverde Belmonte (født 1980) er en spansk tidligere landeveissyklist. Han hadde sin styrke både som spurter og som klatrer. Han har blant annet tre medaljer fra VM, tre seiere i Liège–Bastogne–Liège og vant Vuelta a España 2009. 

I 2010 ble han utestengt i to år for sin tilknytning til Operación Puerto i 2006.

Han la opp etter 2022-sesongen.

 Biografi 

Valverde kommer fra en sykkelfamilie; hans far var amatørrytter i sin ungdom og introduserte sønnene sine til sykkelverdenen. Alejandros første ritt var i Jumilla i Murcia-regionen, der han ble nummer to. Dette var det eneste løpet han stilte opp i som han ikke vant i skoletiden.  

 Amatør 
På bakgrunn av sine mange seire, ble Valverde tilbudt kontrakt av amatørlaget til Banesto som holdt til i Navarra som lå et godt stykke fra Valverdes hjem. Utmattende reising hver fjerde uke er kanskje en forklaring på hvorfor resultatene i Banesto uteble for Valverde

Han byttet lag til fordel for Kelme der han kom under vingene til trener Fransisco Moya, som Valverde har gitt mye av æren for at han har blitt den syklisten han er i dag. Kelme lovet han også en plass på profflaget hvis han leverte gode resultater for amatørlaget. På slutten av hans første år på amatørlaget, skrev han under på en proffkontrakt med Kelme.

 Profesjonell  
Valverde ble proffsyklist i år 2000, da han signerte for spanske Kelme. 

Valverde fikk sitt første store gjennombrudd i tiden i Kelme. I 2003 vant han to etappeseire, og fullførte som tredjemann i sammendraget i Vuelta a España. Han vant også Majorca Challenge det samme året, og avsluttet sesongen med en sølvmedalje i landeveisrittet i VM i landeveissykling.

Han syklet for laget frem til og med 2004-sesongen, men da Kelme ikke fikk lisens til ProTouren, skiftet Valverde til Illes Balears.

 2005 
I 2005 vant Valverde den 10. etappen av Tour de France etter å ha spurtslått Lance Armstrong i Courchevel  (2000m – 1. kategori). Etter den 12. etappen lå han på 5.-plass i sammendraget, 3 minutter og 9 sekunder bak Armstrong. I tillegg ledet han ungdomskonkurransen med samme margin ned til Armstrongs lagkamerat Jaroslav Popovytsj. En kneskade tvang Valverde å trekke seg fra rittet på den 13. etappen, og det var så vidt han klarte å komme tilbake i tide til VM i Madrid. Spanias kaptein Óscar Freire måtte stå over mesterskapet grunnet skade, og dermed måtte Valverde lede de spanske troppene til tross for at han ikke var kommet i form etter skaden han pådro seg i Tour de France. Han klarte til slutt å kjempe seg til nok en sølvmedaje, bare slått av belgiske Tom Boonen. 

 2006 
I 2006 vant Valverde en etappe i Baskerland rundt og avsluttet som nummer to i sammendraget i tillegg til å vinne poengkonkurransen. Deretter tok han en prestisjefull dobbel i vårklassikerne etter seire i både La Flèche Wallonne og Liège–Bastogne–Liège fire dager senere. Han fulgte opp med en etappeseier i Romandie rundt der han endte på en 3.-plass i sammendraget. Hans store mål for sesongen var Tour de France, og han har uttalt at å vinne Touren er ett av hans mål i løpet av karrieren. Han besøkte Pinarellos sykkelfabrikk i Treviso for å forbedre tempo-egenskapene sine, og ble sett på som en av favorittene til å vinne Touren etter at Jan Ullrich og Ivan Basso ble nektet start på grunn av dopingmistanker. Drømmen ble i stedet knust da han ble innblandet i en velt på den 3. etappen og måtte bryte rittet med et brukket krageben. Han flyttet all fokus mot å vinne Vueltaen senere det året.

Han gikk inn i Vueltaen som favoritt siden han ikke hadde syklet hele Tour de France, og derfor hadde mer krefter og energi enn de andre sammenlagtkandidatene. Den regjerende mester Denis Mensjov og CSC-rytteren Carlos Sastre endte begge blant de ti beste i Tour de France, og var ventet å være tappet for krefter før det harde rittet i Spania. Valverde vant den 7. etappen og dominerte på klatreetappene, og etter den 9. etappen kunne han ikle seg den gullfargede ledertrøyen. Aggressive angrep og klatringer fra Aleksandr Vinokurov førte til at Valverde mistet ledertrøyen. På den siste tempoetappen tapte Valverde ytterligere til Vinokurov og måtte til slutt nøye seg med en andreplass i sammendraget, hans andre podium i rittet. 

På bakgrunn av blant annet innsatsen i Vueltaen, tok Valverde hjem sammenlagtseieren i ProTouren 2006. Han var en av favorittene foran VM i Salzburg, men måtte nøye seg med en bronsemedalje. 

 2007 
Han startet 2007-sesongen sterkt med sammenlagtseire i både Volta a la Comunitat Valenciana og Vuelta a Murcia. På den 4. etappen i Vuelta a Murcia vant han sin første tempoetappe i karrieren. Han ble regnet som favoritt før vår-klassikerne og markerte seg med andreplasser i både Liège–Bastogne–Liège og La Flèche Wallonne.

 2008  
I april 2008 vant han, som i 2006, Liège–Bastogne–Liège. I juni tok han to etappeseire, og vant poengtrøya og sammenlagt i Dauphiné Libéré. 
Valverde vant 1. og 6. etappe i Tour de France og kjørte i gul trøye på to etapper, men ble ikke bedre enn nummer ni sammenlagt. Like etter Tour de France vant han Clásica San Sebastián. Han var blant favorittene til landeveisrittet i OL, men lyktes ikke helt. I Vuelta a España vant han 2. etappe. Han vant også UCI ProTour sammenlagt for andre gang.

 2009  
Valverde startet 2009 i god form med å vinne både poeng- og klatrekonkurransen, samt to etapper i Vuelta a Castilla y León. Han vant Catalonia rundt sammenlagt i mai og Dauphiné Libéré i juni.

Den 11. mai 2009 fikk Valverde en to år lang dopingstraff av CONI (den italienske olympiske komite) fra alle ritt på italiensk jord, grunnet tilknytning til Operasjon Puerto.Italy's CONI requests two-year suspension for Valverde Det innebar at han ikke fikk stille opp i Tour de France som gikk innom Italia på den 16. etappen.

 2010 
I 2010 vant han to etappeseire og  poengkonkurransen i Baskerland rundt, Tour Méditerranéen sammenlagt, og en etappe og sammenlagt i Romandie rundt. 31. mai vedtok CAS å utestenge Valverde i to år fra 1. januar 2010.Valverde stenges ute i to år, procycling.no, 31. mai 2010 Han ble samtidig fratatt alle resultatene fra 2010.Press release - CAS decision on the Alejandro Valverde case: the UCI’s reaction , pressemelding fra UCI, 31. mai 2005

 Meritter 

2001
 Spansk U23-mester landevei
2003
Fil:Silver medal icon.svg Sølv, VM i landeveissyking
3.-plass sammenlagt og 2 etappeseire, Vuelta a España
GP Primavera
GP Villafranca de Ordizia
2 etappeseiere, Troféu Joaquim Agostinho
Etappeseier, Vuelta al País Vasco
Etappeseier, Vuelta a Aragón
2004
3.-plass sammenalgt og etappeseier, Vuelta a España
Sammenlagt og 3 etappeseire, Vuelta a Burgos
Sammenalgt og 2 etappeseire, Volta a la Comunitat Valenciana
Sammenlagt, Vuelta Ciclista a Murcia
Trofeo Cala Millor - Cala Ratjada
3 etappeseiere, Vuelta a Castilla y León
Etappeseier, Vuelta al País Vasco
GP Primavera
2005
Etappeseier (10. etappe), Tour de France
Etappeseier, Paris–Nice
Trofeo Manacor
Trofeo Soller
2 etappeseire, Vuelta al País Vasco
Fil:Silver medal icon.svg Sølv, VM i landeveissyking
2006
Mester UCI ProTour
2.-plass sammenlagt og etappeseier, Vuelta a España
Fil:Bronze medal icon.svg Bronse, VM i landeveissyking
La Flèche Wallonne
Liège–Bastogne–Liège
Etappeseier, Vuelta Ciclista a Murcia
2.-plass sammenalgt og etappeseier, Vuelta al País Vasco
3.-plass sammenlagt og etappeseier, Romandie rundt
2007
2.-plass, Liège–Bastogne–Liège
2.-plass, La Flèche Wallonne
Sammenlagt, Volta a la Comunitat Valenciana
Sammenlagt og etappeseier, Vuelta Ciclista a Murcia
3.-plass sammenlagt, Critérium International
Etappeseier , Vuelta a Burgos
6.-plass sammenlagt, Tour de France
2008
Mester, UCI ProTour
Sammenlagt og etappeseier, Vuelta Ciclista a Murcia
Paris–Camembert
3.-plass, Amstel Gold Race
Liège–Bastogne–Liège
Sammenlagt og 2 etappeseire, Critérium du Dauphiné Libéré
20px Nasjonal mester på landevei
9.-plass sammenlagt og 2 etappeseire (1. og 6.), Tour de France
Clásica de San Sebastián
5.-plass sammenlagt og etappeseier, Vuelta a España
2009
2 etappeseire, Vuelta a Castilla y León
Sammenlagt og etappeseier, Catalonia rundt
Sammenlagt, Critérium du Dauphiné Libéré
2.-plass sammenlagt, Vuelta a la Comunidad de Madrid
Sammenlagt, Vuelta a Burgos
20px Sammenlagt, Vuelta a España
2010-2011
 Alle reslultater ble fjernet/tapt/nullstilt fra 31. mai 2010 til 1. januar 2010. I tillegg var han utesteng frem til 1. januar 2012. Tapte resultater er ikke nevnt i listen. 
2012
Sammenlagt og etappeseier, Vuelta a Andalucia
Fil:Bronze medal icon.svg Bronse, VM i landeveissykling
17. etappe, Tour de France
2.-plass sammenlagt, poengtrøya og 3 etappeseire, Vuelta a España 
2.-plass sammenlagt og etappeseier, Tour Down Under
3.-plass sammenlagt og etappeseier Paris-Nice
2013
Trofeo Deià
Sammenlagt og proglogen, Vuelta a Andalucía
3.-plass sammenlagt,  Vuelta a España 
2014
Sammenlagt og 3 etappeseire, Vuelta a Andalucía
Vuelta Ciclista a Murcia
Roma Maxima
GP Miguel Indurain
La Flèche Wallonne
Clásica de San Sebastián
6. etappe  Vuelta a España 
Vinner, UCI WorldTour
2015
Trofeo Serra de Tramuntana
2.-plass sammenlagt og 3 etappeseire, Catalonia rundt
La Flèche Wallonne
Liège–Bastogne–Liège
20px Nasjonal mester på landevei
4. etappe  Vuelta a España 
Vinner, UCI WorldTour
2016
 Sammenlagt + 5. etappe, Ruta del Sol
 Sammenlagt + 2. og 3. etappe, Vuelta a Castilla y León
 La Flèche Wallonne
16. etappe, Giro d'Italia
2017
 Vuelta a Murcia
 Sammenlagt + 1. etappe, Ruta del Sol
 Sammenlagt + 3., 5. og 7. etappe, Catalonia rundt
 Sammenlagt + 5. etappe, Baskerland rundt
 La Flèche Wallonne
 Liège–Bastogne–Liège

 Referanser 

 Eksterne lenker 



Kategori:Spanske syklister
Kategori:Deltakere for Spania under Sommer-OL 2004
Kategori:Syklister under Sommer-OL 2004
Kategori:Deltakere for Spania under Sommer-OL 2008
Kategori:Syklister under Sommer-OL 2008
Kategori:Deltakere for Spania under Sommer-OL 2012
Kategori:Syklister under Sommer-OL 2012
Kategori:Deltakere for Spania under Sommer-OL 2016
Kategori:Syklister under Sommer-OL 2016
Kategori:Deltakere for Spania under Sommer-OL 2020
Kategori:Syklister under Sommer-OL 2020
Kategori:Dopingsaker i sykling
Kategori:Personer fra Murciaregionen
Kategori:Fødsler i 1980
Kategori:Etappevinnere i Tour de France
Kategori:Operación Puerto
Kategori:Syklister med etappeseiere i alle tre Grand Tours